Vlastimil Petržela

Vlastimil Petržela (* 20. júl 1953, Prostějov) je český futbalový tréner a bývalý česko-slovenský reprezentant.

 Kariéra 

 Aktívna hráčska činnosť 
Ako aktívny hráč pôsobil v kluboch SK Prostějov, Zbrojovka Brno, SK Sigma Olomouc, RH Cheb a SK Slavia Praha. Jeho najväčším hráčskym úspechom je účasť na MS 1982, kde odohral časť zápasu proti Kuvajtu, keď v 69. minúte striedal Petra Janečku.http://www.fifa.com/worldcup/archive/edition=59/results/matches/match=1012/report.html 

 Trénerská dráha 
Ako tréner viedol pražské kluby Sláviu, Spartu a Bohemians, ako aj Sigmu Olomouc, FC Slovan Liberec či FK Mladá Boleslav. Najväčšie úspechy dosiahol v ruskom Zenite Petrohrad, kde v rokoch 2003 až 2006 vyhral Ligový pohár, získal druhé miesto v najvyššej ruskej súťaži a postúpil do štvrťfinále Pohára UEFA.

Po nezhodách s majiteľom Zenitu Petrohrad bol v roku 2006 odvolaný z funkcie trénera. Príčinou nezhôd bolo gamblerstvo, v ktorom pokračoval aj po odvolaní a z ktorého sa neskôr dokázal vyliečiť.http://xman.idnes.cz/fotbalovy-trener-petrzela-byl-jsem-fetak-a-gambler-fw2-/xman-novinky.asp?c=A090117_150004_xman-novinky_fro 

Po odvolaní z Petrohradu trénoval Olomouc, azerbajdžanské Neftiči Baku a v sezóne 2009/10 druholigový český FK Viktoria Žižkov, kde pred sezónou podpísal trojročnú zmluvu,http://fotbal.idnes.cz/vlastimil-petrzela-se-vraci-k-fotbalu-povede-druholigovy-zizkov-phw-/fot_dsouteze.asp?c=A090610_151133_fot_dsouteze_par  ktorú ale predčasne ukončil. Štyri kolá pred koncom súťaže v máji 2010 ho vedenie klubu odvolalo z postu, pretože sa nepodarilo naplniť športové ambície.

V júni 2010 podpísal nový kontrakt s účastníkom druhej najvyššej slovenskej súťaže (oficiálne nazývanej prvá liga) MFK Zemplín Michalovce na jeden rok plus jeden rok opcia.http://korzar.sme.sk/c/5426920/kontroverzny-petrzela-prichadza-trenovat-michalovce.html
V apríli 2011 vedenie MFK Zemplín predĺžilo trénerskú zmluvu s Vlastimilom Petrželom na ďalšie dva roky – do konca sezóny 2012/13.Vlastimil Petržela predĺžil zmluvu s MFK Zemplín MichalovcePetržela predĺžil v Michalovciach o dva roky

 Iné projekty 

 Referencie 

 Zdroj 

 Externé odkazy 
Vlastimil Petržela v Impulsech Václava Moravce  

Kategória:Česko-slovenskí futbalisti
Kategória:Českí futbaloví tréneri
Kategória:Tréneri MFK Zemplín Michalovce
Kategória:Osobnosti z Prostějova